کسہ درہیں آرگ نہ بنت
 زہراں بہ نوشاں چوں وتی
 دل تلوسی کسہ نہ جنت
 گیر کیت وہد ءُ نوبتے
 چمانی ارس دارگ نہ بنت
 مارا کسانی یاد کیت
 آ موسم ءُ دورانی وہد
 آ دوستیانی ھمسپر
 دائم پہ کندگ زندگ ات
 دائم چو دوزواہ ءِ وڑءَ
 دائم چو شیریں مردے ءَ
ہر کسے ءِ دیما وت ات
 کسہ درہیں آرگ نہ بنت
 ہو کس اِد ءَ کسی نہ انت
 ہر کس پہ متلب زندگ انت
 ہر کس پہ دروگیں کندگے
 براتے بہ بیت کہ دژ منے
 ہونےبہ بیت کہ وارسے
 بستار جتا انت جیڑگ ءِ
 مردم کجام گپ ءَ بجنت
 چم ہر کجا شارگ نہ بنت
 مہر ءُ محبت لڈ اتگ
 دنیا نو گرنچے ہالی ئیں
 ہر چنت تو زورءَ پر بدئے
 پروشیت ہیالانی بڈاں
 کاریت زہیری زیملاں
 بکشائیت درداں پہ رزا
 انگت دل انت کہ مہر کنت
 واہش دماں دارگ نہ بنت
 شپ پہ ہیال چاریت وتا
 جیڑیت منی کلءِ دپا
 کوہنیں ہیالاں نوک کنت
 پرمائیت شعراں دریا ءَ
 گالینیت کوہاں وپتگیں
 بریجیت درچکانی دلاں
 وہد ءُ زمانگ مست بنت
 کشکانی چم چارگ نہ بنت
 دنیا ہساب ءَ ہم نہ ئیں
 ہر گونگءَ چیہال جنت
 سورے بہ بیت کہ گوں کپیت
 پرسے بہ بیت کہ ناچ کنت
 رند ءَ گشیت پہل کن منا
 جی جی منی دوست ءُ ہَمُل
 گپاں دپا شیرکن بہ ینت
 راستیں کہ تیمارگ نہ بنت
 محسن امام